
NACIONAL 


Na final di Parada di Mucha na San Nicolas 

Homber hinca mortalmente na garganta 


D espues di un bunita Parada di Mucha na 
San Nicolas, cu a bai sin mayor incidente, 
y tur hende ta riba caminda nan respectivo cas, 
a drenta informe, cu tin un caso di cortamento 
masha serio cu a tuma lugar na altura di Fred- 
dy’s Snack. 

E prome informenan cu nos di AWEMainta 
por a recibi ta, cu un persona, pa motibonan te 
ainda desconoci, a dicidi di ataca su enemigo, 
cortando esaki su garganta cu un cuchiu masha 


skerpi, lagando dicho persona ta spuit sanger 
so. Despues a ser bisa cu tabata trata di un dife- 
rencia di opinion di tres florin. 

E agresor despues di a haci esaki, maske cu 
el a keda tambe tur na sanger, a baha na awa, 
prome cu polis por a yega. Pero despues otro 
patruya policial a mir’e y a logra di pone man 
riba e agresor, kende awor ta tras di trali na 
Warda di Polis na San Nicolas. Ta trata di EMB 
naci na Aruba di 25 ana. 


Ambulance a ser pidi cu maximo urgencia, 
mientras cu patruye policial, mirando e trafico 
pisa cu tabatin riba caminda, a yuda habri 
caminda, p’e ambulance por yega Hospital den 
minimo di tempo. 

Despues a drenta informacion cu dr. Peterson 
a constata morto di John Fernando Arrindell 
naci na Aruba dia 17 di mei, 1957 y biba na Es¬ 
seo Heights 3-B. Na su famianan ta bai palabra 
di condolencia. 


3 Hoben miedo pa 
hoga, a keda bou di 
baranca, sperando 
di haya yudanza 



E prome informe cu polisnan a 
haya ayera tardi, ta bisa cu entre 
Andicuri y Natural Bridge tin 3 hende 
pega bao di baranca, pa cual a dicidi di 
despacha varios unidad policial. 

Tambe a avisa Guardacosta, Cuerpo 
di Bombero, tur hende cu por yuda 
pa rescata e personanan aki. Ora cu e 
prome patruya policial a yega, a keda 
constata cu ta trata di 3 hoben, menor 
di edad, kendenan lo a bai landa n’e 
sitio, pero como ayera biento tabata 
fuerte y mirando e olanan ta halto, si 
nan mester trata di yega tera, sigur 
laman lo por dal nan mata den e 
barancanan ei banda. 

Como tal nan a subi un di e barancanan 
cu tin den laman y wanta ei nan te 
ora cu nan haya yudanza. Segun 
informenan recibi, e 3 hobennan ei 
tabatin hopi ora ta warda caba, y tabata 
casi ora ta birando scur cu nan a haya 
yudanza, y como tal e ora ei a despacha 
varios unidad policial, bombero, 
y helicopter a presenta n’e sitio pa 
wak con por salba e 3 hobennan aki, 
kendenan a bai landa, sabiendo cu e 
sitio ei ta uno peligroso, sigur si mira 
con halto e olanan tabata ayera. 

NACIONAL 


Cu tin masha arma den circulacion 

A los Uro riba Warda 
di Polis na San Nicolas 


Tabata diasabra pa 6:30 di mainta, na mo¬ 
mento cu polisnan den Warda di Polis na San 
Nicolas ta bezig ta atendiendo hende na warda, 
cu nan a tende aigun tiro. Ora cu nan a bai 
wak ta resulta cu un auto, cu nan a reconoce, a 
pasa dilanti di Warda di Polis, y pa motibonan 
di demostra cu nan ta arma, a dicidi di los 
aigun tiro riba e Warda di Polis. Mesora nan a 
haci un investigacion relampago y a bin logra 
detene 4 persona, kendenan tabata den un 
auto na altura di Pos Chiquito, den cual nan a 
haya masha bala cayente cu ta cuadra cu loke a 
ser tira riba Warda di Polis di San Nicolas. Di 
acuerdo cu nos informacion, a ser haya como 
22 bala, di caliber 38 den e auto, cu tabata un 
KIA, A-48883, cora kima, cu tabatin un solo 
nummerplaat, esta parti patras. 

E 4 sospechosonan aki a keda deteni y hiba 
pa Warda di Polis San Nicolas pa mas in¬ 


vestigacion, pa cual nan tur a keda deteni y 
encarcela. 

Manera menciona, a detene 4 persona, pero 
no ta exclui cu por tin uno mas, kende mes¬ 
ter tin e arma di candela den su poder, cu te 
cu ayera no a ser haya ainda. Riba muraya di 
edificio di Warda di Polis por mira impacto di 
bala, pero tambe un auto di polis, un pick-up a 
ser perfora pa un di e proyectil for di e arma di 
candela. 

Polis ta pidi cualkier persona cu por a wak 
algo pa tuma contacto cu Recherche di San 
Nicolas. Duran te dia di diasabra, polisnan a 
bishita varios cas, pero sin resultado. Pakico 
nan a dicidi di tira, no ta conoci, pero manera 
menciona, e ta un forma pa trata di intimida 
Cuerpo Policial y tambe pa mustra cu nan ta 
arma. Ta manera nos di AWEMainta ta bisa, cu 
tin arma den circulacion, y nan ta hopi. 

ANALISIS 


“Schoenmaker blijft bij je leest”y otro 
tipo di ignorancia: 

Partido MEP no 
ta compronde 
e materia di 
inflacion 


hf Idion: Fe riod average 



Parlamentario di partido AVP, Andy Lee ta 
comenta cu recientemente por a lesa diferente 
articulo di e partido den gobernacion encuanto 
e nivel di inflacion na 2006. Por a lesa con ta 
gaba cu na 2006 a logra baha inflacion na Aruba 
di 3.4 % pa 2.5 %. Alaves ta papia con e infla¬ 
cion di 4.0 % den 2000 - bou di Gabinete Eman 
- ainda no a keda surpasa. Hasta ta tilda Banco 
Central di no sa nada encuanto di inflacion, 
usando e dicho hulandes “schoenmaker, blijf 
bij je leest.” 

Den un asunto serio y importante manera in¬ 
flacion, partido MEP mester ta mihor informa 
y no skirbi cualkier cos pa trata na SUBSA- 
TANCIA ponencianan cu no ta valido, Lee ta 
comenta. Inflacion ta relata na aumentonan 
general di prijs y ta afecta economia y e poder 
di compra di famianan. Mas halto e inflacion 
ta, menos producto bo por cumpra cu bo florin, 
afectando asina e nivel di bida di famianan. Ta 
importante pues pa focus ariba e issue y no hiba 
discusion emocional of cu e solo meta pa hasi 
bo mes luci mihor. 

For di e diferente articulonan ta deduci cu e 
partido den gobernacion no ta comprondiendo 
e asunto di inflacion. Esaki ta trece hopi preo- 
cupacion, considerando cu conocemento di e 
materia di inflacion y di su impacto economico 
ta hopi importante ora ta aumenta tarifanan di 
import of ta introduci un sistema di impuesto 
indirecto cu ta cumulativo. Y si no ta compro¬ 
nde e materia suficientemente, accionnan cu 
ta tuma por perhudica economia y pues hopi 
famia na Aruba. Conocemento ta esencial ora 
ta trata maneho. Aplicando conocemento den 
maneho ainda mes ta ensera risiconan cu cos 
por bai robes, corda ora tin falta di conocemen¬ 
to of ta ignorante ariba e materia. Conocemento 
ta guia accion y maneho di tal forma cu ta mini- 
malisa sorpresa y risico di eror. Gobernacion di 
un pais ta un asunto importante y serio. Como 
gobernante bo ta carga responsabilidad pa un 
pueblo y ta hopi importante pa bo ta mihor 


Inflation: Bid of period 


posibel informa. 

Den e cuadro aki ta bon pa aclarea 
aigun punto encuanto inflacion y di 
e forma aki, trata di evita cu e par¬ 
tido den gobernacion por sigui tuma 
accionnan robes cu ta perhudicando 
e situacion economico di nos pais. 

Informando tur hende, y partido 
MEP en partielar, ariba ideanan 
eroneo encuanto inflacion, ta spera di contribui 
na mihor comprendemento di e materia aki, 
combatiendo asina ingorancia ariba e topico 
di inflacion. Alaves ta spera di aporta na mi¬ 
hor maneho y accion di parti di integrantenan 
di partido MEP pa cu e asunto di inflacion y 
poder di compra. 

CBS ta e unico instancia na Aruba cu ta midi 
e indice di prijs di consumo. A base di e indice 
aki CBS ta calcula dos tipo di inflacion. Uno - e 
ta ser yama “end of period inflation” - ta duna e 
aumento general di prijs den e luna en cuestion, 
pero no ta tene cuenta cu e nivel di inflacion 
den e lunanan anterior. E otro - e ta ser yama 
“period average inflation” - si ta tene cuenta cu 
e nivel di inflacion den e lunanan anterior. E 
“period average inflation” ta ser usa mundial- 
mente pa banconan central pa studia y predici 
inflacion. E distincion ta uno fundamental den 
maneho y cualkier persona of instancia cu sa 
algo di inflacion conoce e diferencia. 

Banco Central di Aruba ta e instancia encarga 
cu e maneho monetario, cu e meta principal 
pa mantene e balor di nos florin. Ta tarea di 
Banco Central pa monitor, studia y predeci lo 
mihor posibel e inflacion na Aruba pa genera 
conocemento util cu ta aporta na mantene un 
nivel aceptabel di inflacion na Aruba. Mas 
halto inflacion ta na Aruba, menos balor nos 
florin lo tin. No tin ningun otro instancia cu 
ta encarga cu e responsabilidad aki. Ya pa mas 
di 20 ana Banco Central a sa di hasi e trabou 
aki na un manera profesional y exitoso. Pues 
ta sumamente ridiculo di partido MEP pa bisa 



Banco Central “Schoenmaker, blijf bij je leest” 
ora ta trata inflacion. En comparacion, lo ta na 
su lugar pa bisa Gabinete Oduber esaki ora ta 
trata gobernacion? 

Ora di usa cifra, usa e cifra adecua: inflacion 
na Aruba a sera na 3.6% na 2006 

Pa cu e maneho monetario Banco Central, 
siguiendo e custumber internacional, ta usa e 
“period average inflation” pa monitor y stu¬ 
dia inflacion na Aruba. CBS ta calcula esaki 
pa Banco Central a base di e indice di prijs di 
consumo cu CBS ta midi. Sin embargo, ora cu 
e partido den gobernacion ta cana broma cu 
a logra baha inflacion, ta bruha e dos tipo di 
inflacion. Ta usa e cifranan cu Banco Central ta 
presenta, pero pa 2006 ta usa e “end of period 
inflation,” aparentando cu inflacion na Aruba a 
baha. En realidad inflacion na Aruba a acelera 
te na 3.6 porciento den 2006 ora ta usa e cifran¬ 
an di Banco Central manera partido MEP mes 
ta hasi den su comunicado di prensa. Ta com- 
prendibel cu ora partido MEP ta SUBSTAN- 
CIA su ponencianan di e forma aki, e mes un 
ponencianan ta keda no valido. Anto ta mas cu 
obvio cu no sa di kico ta papia. 

Sinembargo, ta na su lugar si pa elogia e parti¬ 
do MEP pa hasi esfuerso pa usa cifranan obhe- 
tivo pa trata na SUBSTANCIA nan argumento 
ora ta trata di un asunto economico importante 
pa nos Pais manera ta inflacion. Di e forma aki 
ta bai den bon caminda pa hiba discusionnan 
na nivel y no emocional ora ta trata di bienestar 
economico di nos Pais y su hendenan, Andy 
Lee a conclui. 

NACIONAL 


Privilegio di friends & family door di Gobierno ta sigui na ordo di dia 

Ruman di Prome Minister ta haya contract di Afl. 900 mil 


A WEMainta por a con- 
stata un biaha mas con 
e politica di friends & family 
ta sigui na ordo di dia serca 
Gabinete Oduber. Awor, 
un biaha mas ta trata di un 
familiar di Prome Minister 
Nel Oduber. 

Riba prespuesto di 2007 


por a tuma nota cu un ru¬ 
man di sr. Nel Oduber, esta 
Clemente Oduber lo sali 
grandemente beneficia e aha 
aki, cu un suma di 900 mil 
florin, por lo menos esey ta 
loke tin riba presupuesto. 
Esaki pa service e autonan di 
Gobierno durante e aha aki. 


Cu e suma aki ta hopi, nor¬ 
mal of tiki, no ta na nos pa 
husga, pero si mester bisa cu 
ta papiando di casi 1 miyon 
florin, cual ta masha hopi 
mes pa mayoria di famianan 
na Aruba. 

E punto cu AWEMainta 
ta cuestiona ta e hecho cu 


ta otorga e contract aki na 
ruman di Prome Minister 
sin sikiera averigua si otro 
garashinan lo por tin e posi- 
bilidad of e deseo di bid pa 
haya e contract aki, cual lo 
por tabatin e posibilidad cu e 
prijs lo por ta menos. 

Igualmente ta keda e 


pregunta di dicon a dicidi di 
bai over na otorga e tipo di 
contract aki na companianan 
di afor, si anteriormente e 
autonan di gobierno tabata 
haya service na garashi di 
polis y di DOW. 

Si en berdad esaki ta 
mas barata, e ora hopi bon, 
preferibel pa yuda nos hen- 
denan cu trabaonan asina, 
pero toch ta keda un punto 
di discordia e pakico e falta 
di transparencia. 

Si Clemente Oduber lo a 
gana e contract aki den un 
aanbesteding husto, no lo 
tabatin ningun problema, 
pero e hecho cu el a haye sin 
tin ningun otro oferta riba 
mesa, esey ta pone un man- 
cha scur riba e credibilidad 
y bon maneho di Gabinete 
Oduber, cual por cierto, ya 
caba ta den un situacion 
hopi penoso, specialmente 
pa e ultimo sucedidonan cu 
Minister Ramon Lee. 

Pero no ta solamente e 
contract di service autonan 
di Gobierno ta cai den e 
situacion aki, tin varios otro 
partinan cu ta den e mesun 
situacion, caminda simple- 
mente ta duna un persona of 
compania e contract, y sin 
ta acusa, practicamente tur 
di nan ta famia of amigo di 
e Gobierno na mando. Un 
ehempel di esaki por ta KIA, 
caminda cu anteriormente 
un compania tabata gana e 
destaho, pero despues Gabi¬ 
nete Oduber a para esaki y a 
dicidi di duna e contract di- 
rectamente na un compania 
cu tur hende sa di su lazonan 
cu e partido na mando. 

A yega momento pa Gobi¬ 
erno ripara cu nos hendenan 
no ta bobo, cu nos hende¬ 
nan ta pidi transparencia y 
claridad den gobernacion, 
caminda ta pidi oportuni- 
dad igual pa cada un di e 
ciudadanonan di Aruba y 
pa stop di privilegia friends 
& family manera a bin ta 
tumando lugar for di casi 6 
aha pasa. 



Demostra bo amor regalando bo ser keri 
un Visa Gift Card. 

NACIONAL 


Un biaha mas 

Otro oilspill 
den haf di 
San Nicolas 

Esnan responsabel tin miedo 
di actua contra Valero 


D iasabra, den oranan di mainta, nos 
di AWEMainta a ser informa di un 
oilspill, na nos opinion basta grandi cu 
a tuma lugar den haf di San Nicolas, y tur cos ta 
indica cu esaki a bin for di Refineria Valero. 
Con esaki a sosode, esei t’esnan responsabel 




Leo Vrolijk celebrando 30 
ana den comunicacion 


mester 
inves- 
tiga. 

Di acuerdo cu informacionnan recibi, tabata 
durante maniobra di descarga di crudo for di 
un di e tanqueronan den haf di San Nicolas, cu 
a surgi un derame, cu e consecuencia 
menciona, pa cual inmediatamente e 
tugboatnan di Valero a bai den accion. 
Nan pone e ring rond di e oilspill, pa 
evita cu esaki sigui plama y bai mas 
aleu, mientras cu a basha e quimico 
necesario, cu ta pone cu e crudo ta 
zink bai fondo. 


Awe e conocido camarografo Leo Vrolijk ta recorda e 
hecho cu 30 ana pasa el a dal e prome stap den e ramo di 
comunicacion. 

Su inicio tabata den mundo di television, esta na Tele 
Aruba. For di carga waya el a bira camarografo, te ora cu el 
a bandona servicio di Tele Aruba. Pero tambe el a traha den 
prensa, caminda el a labora como fotografo. Awendia e ta 
traha cu un compania cu tin di håber cu comunicacion tam¬ 
be, esta C&BM.NV di Mirurgia Marchena y AWEMainta. 
Pabien Leo di tur bo coleganan. 


Di parti di Valero, nos no por a haya infor- 
macion completo, ya cu David Smith ta den 
exterior, maske cu el a ser poni na altura di e 
oilspill aki, pero e no por bisa con grandi y si 
tabatin consecuencia. 

No ta prome biaha cu tin oilspill, pero e 
autoridadnan competente, ta haci investiga- 
cion, pero manera semper, nan tin manera un 
miedo pa bai den accion y sanciona Valero pa 
su responsabilidad. 


E conocido Charly Ibarra a wordo 
reconoci pa Radisson Aruba 

E lo ta nan representante na New York 


M arcial “Charly” Ibarra a keda apunta 
como Industry Representative di 
Radisson Aruba pa e area di New York. 

Charly, kende despues di hopi ana di 
servicio trahando como director di ATA 
na New York a baha cu pension, sin haya e 
reconocemento necesario for di Gobierno 
pa su tremendo trabao durante asina hopi 
ana; awor lo ta esun encarga pa promove 
Radisson Aruba Resort & Casino entre 
e comunidad di agentenan di biahe, na 
henter e area di New York. 

“Ta un placer pa tin Cahrly, un veterano 
di e industria di turismo na Aruba, como 
parti di e tema di benta di Radission Re¬ 
sorts”, Francis Purvey a duna di conoce, 
kende ta e director di sales & marketing di 
Radisson Resorts Aruba y Sint Maarten. 
“Nos ta sigur cu Charly cu su talento y 


conocemento di Aruba, el lo ta un asset pa 
e resort”, el a agrega. 

AWEMainta ta desea Charly Ibarra tur 
dase di exito den su funcion nobo y hopi 
pabien cu e reconocemento nobo aki. 

Leo Yarzagaray ta contradeci ponencianan di Gobierno 

Fundacion CAS no tei pa controla prijs, pero 
pa conscientisa consumidor di su derechonan 



Danki di antemano. 


irectotto 

post M uba N V - lo 9 arant, sa bo Valentine den tres easy 


step* 




Nos ta haci e resto... 
pasobra pa PostAruba N.V. 
bo necesidadnan ta 
nos preocupacion. 


aruba 

‘R elating Peop/e’ 


Post Aruba N.V. 

J.E. Irausquinplein 9, Aruba 

P (+297) 588 1265 • F (+297) 588 1291 

customerservice@postaruba.com 

Bin PostAruba N.V. 

Manda bo carchi 
regalo via post. 


Cumpra bo carchi 
regalo special na 
nos POST SHOP NOBO! 


Jk gf” IL I Hk | | Den nomber di gerencia di Post Aruba NV, nos ta pidi pueblo di Aruba 

£\ I lu i. IIIlu V su cooperacion door di facilita nos cu un brievenbus na boso porta di 

* * 1 1 ™ ™ “ cura of un lugar cu ta facilmente accesible. Nos no ta pidi un brievenbus 

nobo... pero algo cu lo facilita nos trabou den circunstancianan manera yobida y cacho, pero mas 
importante ta pa yuda nos brinda nos clientenan y e comunidad arubano e mihor servicio posibel. 


D ia Fundacion CAS a 

ser funda, tabata riba de- 
saroyo di prijs. Pero esei no t’e 
tarea principal di CAS, segun 
Leo Yarzagaray. E tarea prin¬ 
cipal di Fundacion CAS ta p’e 
consumidor sa di su dere¬ 
chonan y como tal e consumi¬ 
dor mester sa su papel y asina 
Fundacion CAS lo bringa pa 
trece mas cambio di lei na 
bienestar y proteha e con¬ 
sumidor. Fundacion CAS ta 
duna servicio n’e consumidor 
si e tin problema den compra, 
of den cualkier relacion den 
practica riba mercado cu com- 
erciante. Y tambe Fundacion 
CAS por haci investigacion pa 
loke ta control di prijs, pero 
realidad ta, cu dia cu Funda¬ 
cion CAS a ser funda, e prome 
personal di CAS aproba pa 
Gobierno, tabata di 2 contro- 
lador un 2 secretaria, segun 
Leo Yarzagaray. 

Cu despues cu aprobacion 
di Conseho di Minister, e 
personal a bira 4 controla- 
dor, di mitar dia y segun 
tempo ta bai, Fundacion 
CAS tabatin 8 persona den 
servicio, y awe nan nan tin 
solamente 3 so den servicio, 
cu ta 2 controlador di mitar 
dia y un secretaria. Aki por 
mira cu Gobierno mes no ta 
percura pa Fundacion CAS 
tin suficiente personal pa haci 
control, manera miembronan 
di Conseho di Minister a bin 
ta bisa. Practicamente cu e 
splicacion aki, Leo Yarzagaray 
a desenmascara ponencianan 
di Gobierno, ya cu Fundacion 
CAS no tin personal pa haci 
trabou di control. 

Y ta manera Leo Yarzagaray 
a bin ta bisa, cu Fundacion 
CAS su tarea ta, pa informa 
tur consumidor cu e tin dere- 
cho, con e por logra eherce su 
derecho. 

E consumidor mester ta 
consciente tambe di su re- 
sponsabilidad y su rol cu e ta 
hunga riba mercado y Funda¬ 
cion CAS ta duna servicio di 
kehonan cu consumidornan 
ta haci. 

GENERAL 

Louis Vuitton t’ey despues 
di hopi ana di negociacion 

Renaissance Mali satisfecho cu e logro aki 


ttXTo ta un dia ni dos, tampoco e no a dura nos un ni dos 
1>I siman, sino ta 15 ana caba nos ta combersando cu Lou¬ 
is Vuitton riba nos intencion pa por haya nan den nos mall”, 
esey tabata e prome reaccion di Eduardo de Veer, Presidente di 
MetaCorp, ora puntre riba e apertura di e tienda Louis Vuitton 
den Renaissance Mall. E ehecutivo a expresa palabranan di sat- 
isfaccion pa tur cu tabata envolvi den e trayectoria largo aki pa 
por haya e tienda mas exclusivo na mundo pa Aruba. “Nos ta 
hopi contento cu Renaissance Mall por ta e cas pa acomoda un 
tienda exclusivo asina manera Louis Vuitton, pero mas cu tur 
cos nos ta mas contento ainda cu nan a scoge Aruba pa bin hab- 
ri un tienda”, asina Eduardo de Veer a sigui bisa. Ela enfatisa cu 
ta den e direccion aki nos mester sigui bay di awor en adelante, 
esta den atrae tiendanan di calidad pa Aruba. Pa hopi aha caba 
por a tende diferente organisacion y Gobierno expresa e deseo 
pa nos atrae mas turistanan di calidad enbez di cantidad. Ta 
tipo di tiendanan exclusivo asina ta atrae e tipo di turistanan cu 
ta referiendo na dje pa hopi aha caba. Louis Vuitton riba su mes 
ta un marca masha exigente y como tal no tabata facil pa por a 
haya nan na Aruba. Eduardo de Veer a splica cu “Mas o menos 




15 aha pasa mi a cuminsa delibera cu Presidente di Louis Vuitton na Francia pa mira con nos por 
haya nan na Aruba den nos mall. E no tabata un proceso facil y durante e ultimo ananan nos a 
mantene contacto masha estrecho cu nan cu finalmente a bin culmina den un joya di tienda den 
e skina di Renaissance Mali”. Si mira e interior y e fachada di e tienda, tur hende lo ta di acuerdo 
cu nan a duna un realse na henter e panorama dilanti Renaissance Mall. E inversion cuantioso 
di Louis Vuitton a percura pa mas inversion di tur e tiendanan eydilanti cu mesora a drecha nan 
“look”, mientras cu Renaissance Mall di su banda a percura pa embeyece henter e area. E inten¬ 
cion ta pa sigui den e rumbo aki, sigui atrae mas di e tipo di marcanan renombra asina pa nos isla 
y poco-poco percura pa nos atrae e turistanan cu ta gasta mas y ta laga mas atras despues cu nan 
regresa nan pais. MetaCorp ta sinti su mes masha honra di por a contribui na e proceso aki y ta 
sigura di lo sigui den e mesun direccion aki pa progeso di turismo y economia di nos pais. 

Top modelo y presentadora 
Brazilero Adriano Galisteu na Aruba 

Pa apertura di tienda di Louis Vuitton 


D urante e evento di apertura di e tienda di Louis Vuitton na Aruba tabata presente e cono- 
cido modelo y presentadora di television Brazilero Adriane Galisteu. E top modelo aki di 
33 ana a bini for di Brazil specialmente pa por efectua apertura di e tienda di Louis Vuitton na 
Aruba. Galisteu ta un di e presentadoranan mas famoso di MTV Brazil y tabata enamorada di e 
famoso manehador di “Formula Uno” Ayrton Senna prome cu ela fayece. 




GENERAL 



Riba e fotonan adhunto por aprecia e modelo den compania 
di aigun figura masha conoci den comunidad di Aruba. 

Fiesta Rotaria cla pa start sali y 

Rotary Fun-Run- 
Walk ta na caminda 

R otary Club of Aruba ta continua na 2007 cu su actividadnan 
pa recauda fondo pa asina duna na instancianan caritativo 
y na esnan cu ta yuda socialmente pa haci di Aruba un mihor 
lugar pa un y tur. E actividadnan di mas grandi cu nan ta or- 
ganisa ta Fiesta Rotaria y e Golf Tournament. 

Despues di e exitoso Golf Tournament na fin di 2006, Rotary 
Club of Aruba a haci e entrega oficial di e checknan na tur e in¬ 
stancianan cu a keda escohi pa ricibi fondo financiero. Esakinan 
ta: Centro Kibrahacha, Y.M.C.A, Fundacion Respetami, Autism 
Foundation, S.O.S Tele Ayudo, Colegio Arubano, Judella Geer- 
man, Dakota Scol di Educacion y Deporte. 

Tur miembro di Rotary Club of Aruba awor ta preparando 
caba pa cuminsa cu tur e preparativonan pa cu e actividad ma- 
hestuoso aki, esta Fiesta Rotaria 2007. Esaki ta priminti di bira 

mas grandi cu nunca. E comision organizador mayor ya a reuni varios biaha caba y awor tur 
e comisionnan di cada departamento lo inicia cu nan reunionnan preparativo pa asina brinda 
Aruba e mihor fiesta Rotaria den historia. Rotary ta recauda mas of menos Afl.300,000.- flo- 
rin durante e actividad aki. E parti mas grandi ta e loteria y esakinan ya caba ta na benta. 

Pues tur hende acudi na un miembro di Rotary y cumpra bo ticket. Di e forma aki bo ta yuda 
Rotary yuda Aruba. Tambe tur cos ta cla pa e evento social anual cu Rotary ta organisa, esta 
e caminata. E Rotary Fun-Run-Walk lo tuma lugar e biaha aki dia 24 di februari y lo tin e 
mesun ruta di custumber, esta saliendo for di Toni Romas na Palm Beach. Pues tur hende ya 
por cuminsa inscribi serca e miembronan di Rotary. Por manda fax di bo grupo of individual 




na fax number 583 8677. Tambe por inscribi serca e miembro¬ 
nan di Arruwac. Pues bin cana y pasa bon y alabez ricibi hopi 
premio atractivo. No lubida dia 24 di februari 2007 Rotary Fun- 
Run-Walk 




UMYGRSITGIT Yflfl flRUBfl 

Bij de Financieel Economische Faculteit (FEF) en de 'Faculty of Hospitality &Tourism 
Management Studies' (FHTMS) van de Universiteit van Aruba is er een vacature voor 

Fulltime docent Zakelijke communicatie en 
Taalbeheersing in het Engels 

(herhaalde oproep) 


Taken 

♦ Het verzorgen van onderwijs in Engels. Daarbij gaat het om training in het opstellen van rapporten, 
zakelijke brieven, teksten in jaarverslagen en andere bedrijfsmatige correspondentie. 

♦ Het verzorgen van integraal wetenschappelijk onderwijs (in het Engels) op het gebied van informatie, 
management en cross-cultural communicatie, waarin diverse academische presentatietechnieken 
(schriftelijk en mondeling) toegepast worden binnen een bedrijfsrelevante management context in 
Toerisme. 

♦ Verrichten van wetenschappelijk onderzoek op het gebied van communicatie in international business, 
consumer behavior en service management (binnen de Faculteit Hospitality & Tourism Management 
Studies) 

♦ In teamverband meewerken aan de vernieuwing van het onderwijsprogramma. 


Functie-eisen 

Opleiding: minimaal op het niveau van het doctoraal examen Engels of de opleiding voor tolk-vertaler. 
Daarbij dient aantoonbare affiniteit met bedrijfscommunicatie, in het bijzonder op het terrein van 
Bedrijfseconomie en Management, aanwezig te zijn. De kandidaat is bij voorkeur in het bezit van een 
onderwijskundige bevoegdheid. 

Ervaring: ervaring in het lesgeven op het niveau van Hoger Beroeps Onderwijs / Universitaire Onderwijs. 
Daarnaast wordt van de kandidaat ervaring verwacht op het terrein van ontwikkeling van 
studieprogramma's. Verder heeft de kandidaat aantoonbaar inzicht in de werkzaamheden waarvoor onze 
studenten worden opgeleid. 

Wij bieden 

♦ Een kleine werkkring waar docenten enthousiast en collegiaal samenwerken. 

♦ De voor de Financieel Economische Faculteit geldende arbeidsvoorwaarden. 

Uw sollicitatie kunt u uiterlijk 12 februari 2007 richten aan de voorzitter van het College van Curatoren 
van de Universiteit van Aruba en afgeven bij de receptie van de Universiteit dan wel faxen op nr. 

583 1770. 

Voor additionele informatie 

Gelieve contact op te nemen met de dekanen van de betrokken faculteiten op tel. 582 3901. Drs R. 
Schutter (FEF), toestel # 228 of dr. R. Peterson (FHTMS) tst # 247. 

Contrario na insinuacionnan di prensa liga na partido MEP 

Bandera di Aruba tabatin posicion prominente durante reunion di ODCA 

M anera a wordo informa aigun dia atras, ODCA a tene 
su ultimo reunion na Mexico, cu alabes a bira e Presi- 
dente di e organisacion grandi aki. Contrario na un medio 
di comunicacion cu ta respeta su mes y pueblo di Aruba, un 
medio di comunicacion cu ta parce un “prikbord” pa partido 
MEI^ a mal informa pueblo. Segun e medio di comunicacion 
aki, e bandera di Aruba no a ni aparece den e reunion di 
ODCA. Cu esaki ta un simpel malinformacion of te hasta 
malintencion, ta di lamenta, pero e potretnan ta papia pa nan 
mes. 

Di e 25 paisnan cu a participa den e reiunion di ODCA aki, 
ta Aruba su bandera a haya e lugar di honor, banda di esun 
di e pais anfitrion y alaves presidente di ODCA. 

Un pabien ta bay na partido AVP y Mike Eman pa e hecho 
aki y mas importante ainda, pabien Aruba. 



PSYCHOLOGICAL SERVICES 

Tél 500-7732 0 Fjx 530.6111 

Diasabra ultimo, a hiba 
Mundo Kemp pa su ultimo 
lugar di descanso 



Masha, pero masha hopi hende mes a 
acudi na Misa Santa Teresita pa despedi 
di e gran deportista, e ser humano simple, 
humilde conoci n’e mundo aki como 
Raimundo (Mundo) Kemp. Banda di su 
famia, cu entre otro a bin for di Hulanda 
y di Corsow, un cantidad grandi di hende- 
nan di nos comunidad a acudi tambe pa 
despedi di Mundo Kemp. 

Nos por a mira, for di gremio politico, 
en especial di partido AVP, unda por a 
mira mr. Mike Eman, mr. Eddy Croes y 
Benny Sevinger, di circulo deportivo, e.o. 
Rufo Kelly, Presidente di AVB, pero sigur 
su amigonan di Aruba Jrs. no a decep- 


ciona. Varios t’e ex coleganan di e team 
campeon aki, cu awe ta conmemora 75 ana 
tabata presente. Pa no lubida su amigonan 
di hopi ana largo, kendenan tin sigur mas 
di 40 ana ta haya masage tur diabierne of 
diasabra serca Mundo Kemp. 

Asina mes, nos no por keda sin haci e 
remarca, cu a haci falta sigur nos Prome 
Minister Nel Oduber, kende conoce Mun¬ 
do Kemp tambe como gran deportista, 
pero e motibo di su ausencia no ta conoci, 
y igualmente mas otro lidernan deportivo, 
pero asina mundo ta. 

Cu Mundo sosega na paz. 


Pro Famia Feliz cu 
Encuentro Retorno 


Pro Famia Feliz ta manda un cordial in¬ 
vitation pa tur pareha cu a yega di participå 
na un fin di siman di Encuentro Conyugal, 
pa asisti e dianan 23, 24 y 25 di februari 
2007 na un Encuentro Retorno. 

Como cu e tema principal di e fin di si¬ 
man ey lo ta e Sacramento di Matrimonio, 
solamente esnan cu ta casa den Senor (casa 
pa misa) por participa na e retorno. Sac¬ 
ramento di matrimonio ta e Plan di Dios 
cu tur pareha cu ta casa pa misa, mester 
ta hopi conciente awendia, e pakiko nan 
ta forma awor un solo curpa. (Genesis 2 : 

18, 23, 24 ).Ban laga Senor Su Palabra bira 
e fundeshi firme di nos matrimonio. Ban 


laga e Luz Celestial ilumina nos como 
pareha y cu e ehempelnan cu Cristo Hesus 
a laga atras pa nos, ta e ehempelnan, cu 
nos como pareha (tata y mama) respon- 
sabel, tambe lo laga atras pa nos yiunan, 
nos famia y nos comunidad. E retorno ta 
cuminza diabierna pa 6:30 p.m. y ta ter¬ 
mina diadomingo pa 5:00 p.m. Ultimo dia 
pa inscribi ta diamars 20 di februari 2007. 
Yama Centro Pastoral Aruba na telefoon 
585-5985 of pareha Donny y Elsie Boek- 
houdt na tel: 583-2118 of pareha Hasette y 
Greta Riley na telefoon 583-2211 of tambe 

na e-mail pffrilev@vahoo.com 



Na memoria di 
Mundo Kemp 


Pa: Ebby Arends 


Como un di e varios bon amigonan di Mundo Kemp, 
q.e.p.d., mi ta apoya e idea of deseo pa nombra un caya na 
su nomber. Preferibel e caya na unda cu e tin masha hopi 
ana ta biba. 

No ta mi intencion pa bai relata e logronan deportivo di 
Mundo, pasobra otronan a haci’e caba y nan sa mas cu mi 
pa motibo di e diferencia di edad tambe. 

Ami a conoce mundo, na nivel hopi personal como 
masahista y pa casi 20 ana mi tabata bai serca Mundo un 
of dos biaha pa siman. Como persona e tabata un persona 
cu hopi humor, simpel y humilde, pero cu masha hopi 
conocemento di bida y di deporte pa sigur futbol. 

Mi tabatin e honor y placer di a mira hopi bon wega 
di futbol cune na television y tabata un placer scucha su 
opinion y analisis di hopi wega, hungada y di e hunga- 
dornan mes. Mundo tabata merece hopi mas reconoce- 
mento di Gobierno y/of otro instancianan di loke cu el a 
haya, pero esei ta nos mundo. Y Mundo a sina acepta nos 
mundo. Cu Mundo sosega na paz!!! 


BURO MAXWELL 

Training & Consultancy 

* SUPERVISION PROFESIONAL AVANSA ( Diploma) 

Pa hefenan of Supervisors cu den furturo kier desaroya nan 
abilidad nan social y maneho pa comunica mas efectivo cu 
nan trahadornan y aumenta ecali dad di nan Empresa pa un 
mihorproducto. 

Start: 08 di februari.W, Duracion :8 anochi di 2 ora 
Prijs Afl 775-( lugar Cede di SIMAR) 

* MANEHO DI KEHO, ANDA Y RESOLVE 
CONFLICTO NA TRABOU 

Pa tur trahadornan cu ta traha cu hende y cu kier desaroya nan 
abilidadnan pa anda 

cu nan propio emocionnan y di otro hendenan/colega, reconoce 
keho y evita conficto den nan ambiente laboral 
Start 14 di maart 4 07, duracion: 6 anochi di 2 ora 
Prijs Afl. 575- ( Lugar Cede di SIMAR) 

Bel/fax of email nos pa mas informacion: 

Marnixstraat #3 Tel/Fax 
5848576/ 9622720 E-mail 
richardmaxwell@teacher.com 

Ela keda encanta cu nos isla 


“Photo-Shoot” di Modelo Brazilero 
Adriane Galisteu na Bushiribana 

Pa uso den publicacionnan di Louis Vuitton rond mundo 


P a por presenta nan colec- 
cion nobo di pana, Louis 
Vuitton a manda busca un 
equipo special for di Brazil 
cu a bini te Aruba pa bin 


topa cu e modelo y celebridad 
Brazilero Adriane Galisteu, 
cu aparte di a efectua apertura 
oficial di e tienda, tambe a 
probecha di saca aigun foto 


pa e siguiente publicacion y 
campana publicitario di Louis 
Vuitton. Pa Aruba esaki a bini 
net na bon momento, pasobra 
dentro di poco tur amante di e 



Desperdido residendal 


De* k pertrid o g rand b y di jardln 


Servicio Scptica 


Jama nos pa mas 
informacion 


Servicio cubo 
por con ta riba dje! 


O 582 4684 



productonan di Louis Vuit¬ 
ton, cu porcierto ta precisa- 
mente e mercado cu nos isla 
ta desea, lo por admira aigun 
paisahe unico di nos isla. E 
agenda local di Louis Vuit¬ 
ton a percura pa hunto cu e 
equipo internacional, scoge 
aigun paisahe unico di nos 


isla pa asina e modelo por a 
modela e coleccion nobo di e 
siguiente temporada. Na final 
di e sesion special aki, e mod¬ 
elo a expresa di a keda encanta 
cu e beyeza natural di nos isla 
y a priminti di regresa dentro 
di aigun tempo pa por pasa 
aigun dia di vacacion. 



ELM AR 


N.V. ELMAR 

Wilhelminastraat 110 P.O. Box 202 
Oranjestad, Aruba 
Tel.: (297) 523 7100 - Fax (297) 582 8991 
Website : www.elmar.aw 
E-mail : info@elmar.aw 


ADVERTENTIE 


N.V. ELECTRICITEIT-MAATSCHAPPIJ "ARUBA" 
(ELMAR) brengt hiermede ter kennis van haar 
verbruikers dat de brandstoftoeslag 
overeenkomstig het bepaalde in de 
"Aansluitvoorwaarden", met ingang van: 

1 februari 2007 :15,22 cent per kWh 


zal bedragen. 

Charla tocante sexualidad pa 
alumnonan di E.PB. Oranjestad 



D ianan 17,19 y 24 di januari ultimo Depar- 
tamento di Guia di E.EB. Oranjestad, y 
coordina pa Luty Martinez, a organisa un charla 
tocante sexualidad pa tur e alumnonan di tercer 
ana. E charla aki a worde duna dor di sra. Jeanine 
Rodriguez di Departamento di Asuntonan Social, 
sra. Elma Luydens y sra. Diana Uribe di OKIDO 
Phycosociaal Cemtrum na unda nan a profundisa 
den e topiconan di ‘relacion entre parehanan’ y 
‘tatanan hoben’. 

Pa e topico di relacion entre parehanan a bai 
mas riba kico ta defini bo sexo, hetero-homo-, 
bisexualidad y nan situacion y diferencianan den 
pareha. Pa e topico di tatanan hoben e accento 
tabata riba e rol y responsabilidad di e hende 
homber y e consequencianan cu paternidad 
mucho tempran ta trece cu ne. E participacion di 
alumnonan tabata hopi bon y sigur a contribui pa 
aclarea diferente pensamento eroneo riba dife- 
rente topico. Loke mas a resalta tabata e ehersicio 


na unda a mustra e alumnonan dos pan. Un di e 
pannan a bai rond pa nan fule, primie y studie. 
Despues di esey a bisa e alumnonan cu ta bai rega¬ 
la un alumno un pan y nan mester scohe cua nan 
ta desea, esun cu no a bai rond of esun cu a pasa 
rond. A resulta cu tur alumno cu a ser puntra cua 
pan nan ta desea, a scohe pa esun cu no a bai rond 
y nan criteria pa escohencia tabata ta cu e otro a 
pasa den tur man caba y ta sushi. Riba e parti aki 
tambe a pone enfasis con nos mester anda cu nos 
curpa y kico abo lo desea ora bo ta bai forma un 
pareha. Esaki sigur a pone e lus cende den cabes 
di hobennan. 

Asina tambe E.EB. Oranjestad cu cooperacion 
di diferente instancianan na Aruba ta trahando 
riba programanan educativo pa na un forma 
interactivo, motiva y forma nos hobennan pa 
mayan nan ta personanan util y productivo den 
nos comunidad. 


Especialmente den temporada di Carnaval 

CIAD cu flyers di conscientizacion 

pahobennan 



LANTA IQ DI BO YIU 


Segun dr. Burton White di Harvard University 
tin seis factor cu ta contribui na e capacidad 
intelectual di un mucha, y nos a discuti e 
prome tresnan siman pasa. 

Nan tabata: 1) e periodo mas critico pa desar- 
oyo mental di un mucha ta entre e edadnan di 
8 pa 18 luna; 2) e mama ta e factor ambiental 
mas importante; y 4) e cantidad di papia- 
mento dirigi na e mucha entre e edadnan di 
12 pa 15 luna ta absolutamente crucial. 

Awor, pa e resto di e lista: 

4. Muchanan cu tabata tin aceso liber na e 
sala di nan hogar a progresa mucho mas lihe 
cu esnan cu tabata limita den nan move- 
cionnan na cas; 

5. E famia "nuclear"ta e sistema di entrega di 
educacion di mas importante. Si nos ta desea 
di produci muchanan cu capacidad y feliz, 
esaki lo pasa dor di fortifica unidad familiar y 
dor di mehora e interaccionan cu ta tuma 
lugar dentro di e "nucleo". Y finalmente: 6) E 
miho mayornan tabata esunan cu a briya den 
tres funcion clave: Nan tabata disenador y 
organizador exelente di e ambiente pa nan 
yiufnan]; nan tabata permiti na yiunan pa 
interumpi nan pa episodionan cortico di 30 
seconde, durante cual a intercambia comfort- 
abilidad y informacion personal; y por ultimo, 
nan tabata ehecuta disiplina fuerte, y simulta- 
neamente nan ta mustra gran afeccion pa nan 
yiufnan], 

Cu otro palabra, a tuma un proyecto investi- 
gativo di 10 ana pa descubri loque mayoria di 
mama ya tabata sa instinctivamente pa hopi 
siglo. 



irando cu temporada di carnaval ta e 
temporada cu e risico di [maljuso di al- 
cohol y droga ta mas grande, CIAD a dicidi di 
saca un flyer. E hendenan cu a usa droga caba 
y ta pasando den adiccion ta esnan cu mester 
ayudo. Tambe esnan cu no a usa ainda y cu tin 
pensa di hasi’e por haya informacion tocante e 
temporada dificil aki. A dicidi di saca un flyer 
pa preveni. E flyer tin un lema hopi cortico y 
tambe e ta colorido special pa e muchanan por 
compronde mas facil. Tambe e tin e mascota 
cual ta Bugzie riba dje. 

E lema ta “Un Carnaval sano y conciente sin 
droga na bo mente”. E mascota Bugzie ta papia 
di e 5 puntonan importante cu bo por sigui pa 
bo tin un bida sano y conciente. Logicamente 
lo bo no involucra bo mes cu e uso di substan- 


cianan. E mascota Bugzie ta bisa: “Stima bo 
mes tambe den Carnaval” y e ta sigui cu e 5 
puntonan cual ta: 

1. Bo ta sabl y bo sa ken bo ta; 

2. Bo tin hopi balor y bo ta respeta bo mes; 

3. Bo ta sigur di bo mes y bo ta tuma bon 
decision; 

4. Bo ta balente y bo kier yega leu den bida; 

5. Bo ta fuerte y bo tin curashi pa pidi yu- 
danza. 

Y na final Bugzie tin un lema cu e mes ta usa 
cual ta uno na Ingles pero facil pa compronde 
cual ta bisa “I’d rather eat bugs than do drugs” 
cual su nificacion ta simple cla y raspa pa tur 
mucha por compronde cual ta “Mihor mi come 
insectonan rastrero cu usa droga”. Esey ta un 
lema cu un alumno di school basico a traha y 


cu CIAD ta usa riba su materialnan. Tambe a 
saca un T-shirt cu e lema di CIAD poni riba 
dje. Den e temporada aki fuera di e flyer tambe 
ta duna informacionnan na schoolnan basico. 
CIAD ta hopi activo na e schoolnan basico 
dunando informacion tocante droga y adiccion. 
CIAD ta activo henter ana pero ta pone mas 
atencion na e temporada di Carnaval cu ta un 
temporada cu hopi mas risico. 

E flyer a wordo reparti den Caya Principal. 

E prins y Pancho tambe tin un mensahe pa 
Carnaval cual ta: “Keda leu di droga y alcohol, 
no laga niun hende influencia bo, haci deporte 
of musica” y tambe “Aruba keda leu di droga, 
hubentud sea consciente, no usa droga ni alco¬ 
hol pasobra esey ta dana bo bida”. 
























AWEMainta | Dialuna FEBRUARI 5, 2007' 15 



















Chanella 
Lopes, Reina 
Huvenil di 
T.O.B. ta di 
fiesta 



we ta celebra su 15 


iiana, e Reina Hubenil 
di T.O.B. Carnival Group y 
2 nd Runner up di Aruba 
su Carnaval, e tuti tuti di 

famia Lopes.Chanella 

Lopes ta hana felicitacion 
di parti su Mama stima 
Marisela cu ta orguyoso 
dibo, bo tata Cecilito cu ta 
admira’bo semper y bo ru¬ 
man Charella cu ta “all the 
way” cu bo tur caminda. 

Masha pabien ta bini di 
parti bo welo y welanan, 
tanta y omonan, primo y 
primanan tur bo fanaticada 
y Comiccion Pro Chanella 
cu a percura pa tur cosnan 
di bo diabierna ultimo 
riba escenario keda bunita, 
vestuarionan, show y mas. 
Specialmente di parti Lol- 
lypop Dancers y popcorn 
Dancers, Chanella celebra 
bo cumpleanos como debe 
ser y no por lubida tur bo 
amistadnan di Colegio 
San Antonio Santa Cruz 
Happy 15 Hiep hiep hiep 
hoeraaaaaaaaaa. 


Autor di website te dirigi palabra os tor stscioo di radio 


N os a haya un comunicado for di 

esnan cu ta tras di e web-sitenan cu 
tabata masha comenta na final di siman y 
esaki ta bisa lo siguiente: Pa e radio-sta- 
cionnan cu kier critica nos como website, 
mester mira nan mes prome, ta puntra 
nan mes si nan tin derecho di bende CD 
compila di artistanan internacional? 

E radio-stacionnan cu kier critica nos 
como website cuminza mira nan mes, 
tur audio file poni riba e website aki 
ta di mal calidad, cualkier technico di 
sonido por bisa’bo cu ni e miho software 
awendia no por haci algo di mal calidad 
haci’e bon calidad, nan tin un termino¬ 
logia ta bisa “Garbage In, Garbage Out!” 
Nos kier a gradici The Creators, Hitman 
& The General, Sherwin Howell, Hot 
Ones y tur esnan cu ta apoya nos cu e 
aha aki a logra kibra pirateria na Aruba! 
Nos a ricibi un yamada cu nos di Aruba- 
Zone completo tabata warda. T’asina 
cu nos a ricibi yamada di Tecla Kelly 
cu nan como SAC a ricibi hopi keho di 
parti musiconan cu no ta contento pa 
cu nos website Aruba-Zone.com. Nos 
a premira esaki y nos lo cumpli cabal- 


mente cu Tecla Kelly Presidente di SAC. 
Nos filosofia tras di henter e asunto di 
grabacionnan en vivo tabata pa promo- 
ciona nos artistanan. Nos kier a gradici 
tur esnan rond mundo for di Costa Rica, 
Hulanda, Merca, Belgica, Francia, Japon, 
China, Uruguay, Colombia y Venezuela 
cu duna nos un gran sosten den un tem- 
porada cortico asina di existencia. 

E hecho cu nos a publica tur e pre-final 
di Calypso y Roadmarch, Tumba Festival, 
Calypso y Roadmarch Infantil y Hubenil 
tabata p’e artistanan mes ricibi esaki nan 
siha di nan errornan. Cu nan fanaticonan 
por a goza di nan cancionnan cu no ta¬ 
bata haya pa disfruta di nan na radio-sta¬ 
cionnan local cu no tin e tempo necesario 
pa promove tur e cancionan. Ademas di 
esey nos lo por a kibra e fenomeno di 
pirateria ya cu riba Aruba-Zone lo bo a 
ricibi esaki sin paga, lo bo a gosa di e can- 
tica y na momento cu un CD di e banda 
musical lo a sali lo nos a promove esaki 
debidamente. Nos grabacionan sigur 
no tabata di nivel profesional, e tabata 
simplemente grabacionnan cu nos por 
a simplemente disfruta si kiera un tiki 



di dje. Hopi artista Arubiano ta wordo 
lubida y ta wordo poni den cashi di recu- 
erdo pa motibo cu riba un anochi nan ta 
ser huzga mientras cu por ta e anochi ey 
no tabata nan anochi. Un biaha mas nos 
kier a gradici tur esnan cu a kere den nos 
manera di pensa y cu no a tuma nos na 
malo, nos kier a simplemente contribui 
di un manera positivo na nos musiconan 
cu no ta ricibiendo e atencion necesa¬ 
rio. Di Antemano Hopi Danki, e crew 
completo di Aruba-Zone.com “Despues 
di a sinta discuti hopi riba e topico nos a 
pone tur e pre-finalnan back online, si bo 
tin cualkier critica E-mail nos libremente 
na arubazone@gmail.com” 



Duranlc- icmporada di C'arnaval. 
ta con ver ti m mes dun 


E PACUS DI CARNAVAL 






la ofr«* na tur Csr navslista 
si tr.idicioivil 10% di 
dcscucnto riba tur artiaiEo 
pa Carnaval 

Avina contnbuyenda cu 
C jm jviiI di Am ha 

BIN WAK PA BO AIES 




PRINTING 



Gasparito 10C Noord Tel: 586-8989 


Pasa serca n< 
pa nos print 
tur bo t-shirt 
durante e 
temporada 
aki di 

Carnaval 53 

SWN CUN'E 


Parada di Mucha 
na San Nicolaas 
magistral na Color 




The Musk Box 


* Ceiebrondo 

^ *■* su 30 ana 

ttC Åét exhtenda 

/> Å 

r 1 WW 


den 

Cornval 53 


THE ROCK S REGGAE5H0P 
T«h 54243 ??-Fm; 

dftid II: llic mu s ic boi Eclarncl □ h 



NOBL - 

WHISKY 


Qua li ty 
BRrociuctsl 




AIG 


Enjoy Gamival willi a jcaoc of mind! 

L «1 ni lak# c#rt oi you... 

Alk for #ur HOWÉ PLUS covtr#||i 


ARUBA 




Phan#: (257| 582-5S00 * E-miil: ihirubi^ilg.cam 



Galinja y Gaf ni A La Brasa 
E Restaurant-di' 1 
e F amia Ar ubiano ! i 

NACIONAL 


Resultado di Parada di 
Mucha San Nicolaas 
Carnaval 2007 


Roadpieces Campeon: 

1 Disco very Cuba Jolly 

Kids 

2 Ban Siha Nos Futuro 

Bodypieces Campeon: 

1 Educacion di popchi Nos 

Futuro 

2 Capitan Nos Futuro 

Carosa Campeon: 

1 Whiz Kids - Crazy Joker 

2 Baby Champagne Luna di 
oktober 

Seccion Campeon: 


1 Mascarada - Jolly Kids 

2 Luna di oktober Baby 

Champagne 

Massa Campeon: 

1 Baby Champagne 

2 Jolly Kids 

Premio Comercial: Road- 
piece Consales 
Premio Creativo: Grupo 
Jolly Kids 

Premio Ambiente: Grupo 
Whiz Kids 

Premio Incentivo: Goofy 
Play Garden 

CARNAVAL 


HEBBE-HEBBE 2007 

Y a ta un otro ediccion di HEBBE-HEBBE, manera semper preparacion ta 
grandi y a yega e ora di ehecucion. 

Ta un costumber cu HEBBE-HEBBE ta dedica na un persona cu a haci hopi 
pa carnaval. E ana’ki no lo ta diferente y atrobe nan a dale riba e cabes di clabo. 

Tabata 36 aha pasa cu na 1965 Lily Luidens a tende poco mucha tabata toka 
musica di Steel band den mondi riba bleki, tobo, hemmer, bari y a dicidi di 
organiza un fiesta di CARNAVAL p’e muchanan aki. 

Y asina a ascerca IMELDA ECKMEYER pa yuda’e cos’e aigun disfraz y 
asina organiza e prome fiesta di carnaval di Noord. 

E fiesta aki a tuma luga den e cunucu di JOE LU YDENS na Boegoeroei 90 
y e prome Reina tabata ANGELINE FRANKEN....na su turno e wordo cori 
rond den un garetia di palo dorna cu flor di Anglo y Magdalena. 

E sigien te ana na 1966, a pidi Polis pa un vergunning pa un parada di 
CARNAVAL cu a sali di sportcentrum di noord pa cas di JO LUIYDENS na 
Boegoeroei 90. 

Na ana 1970 Sra.LUIDENS a dicidi cu e parada a bira mucho grandi y a 
dicidi cu e no ta sigui organisa’e. 

Aki Sra IMELDA ta pidi STEFANIA ”TITI” TROMP pa sigui yuda’e y 
tabata e mesun ana cu CENTRO DI BARIO NOORD tambe a drenta den e 
comission pa yuda organiza CARNAVAL di Noord. 

Despues di 30 ana e ta retira y ta laga esaki den man di Centro di bario Noord. 
Esaki tabata en corto e fundeshi di e caranaval di noord, asina e la cuminza. 
Manuel ta kere cu tan a su luga pa homenagia Sra. Imelda pa su perserverancia 
p’e parada di su bario, pa su contribucion n’e carnaval di su bario cu alavez a 
engrandese e CARNAVAL di ARUBA. 

E parti musical semper HEBBE-HEBBE a bin cu e miho bandanan cu ta 
sonando den e temporada di CARNAVAL y e ana aki ta bai ta mescos. 

E festival ta habri pa 8’or cu N.B.O y pa 9’or lo haci entrega di e reconoce- 



mento na IMELDA ECKMEYER BERMUDES sigui pa 9:15 LE GROOVE lo 
entretene te cu 10:15 pm. 

Pa 10:30 YOUT EXTREME lo basha su hitnan di caranaval p’asina habri 
porta pa DUSHI BAND cu su elenco artistico cu ta inlcui ROADMARCH 
KING cu lo sera e anochi. 

Esaki pues ta en corto di loke HEBBE-HEBBE 2007 lo tin diahuebsa awo. 

Manuel y su comission ta kere cu nan lo bolbe hinca un bon show den otro. E 
escenario lo bai ta fenomenal y cu lo inclui un big screen cu lo haci e diferencia 
plus cu un show di diseno y color. Asina ta Manuel y su comission lo ta ward- 
ando bo diahuebs awo diahuebsa awo, 8 Februari p’e ediccion 9 di HEBBE- 
HEBBE. 

Valido pa Februari 5 2007 


Eilranhcra 

Bink Poplmn 

Wiiulifii,! Iitqui' 
ttdl i hrq uc tn * )vrr 
Bukln^n 

hJ 

puhlkit 

i. VAscohi pa ta last lap 
band di Carnaval 2007, 
Coca-Cola manera semper 

US Dollar 

1.77 

1.78 

1.80 

ta sponsor oficial di e Last 

CAN Dollar 

1.48 

1.50 

1.52 

Lap Band di e paradanan 
di Carnaval. Coca-Cola ta 

Engelse Pond Sterling 

3.44 

3.49 

3.55 

hana cu e ta importante 

Zwitserse Frank per CHF. 100 

142.97 

143.69 

144.49 

pa tur hende por participa 
riba un manera of otro 

Ned.Ant. Guiden per ANG. 100 

98.00 

100.00 biljetten 
chq./overboeking 

100.20 

100.00 

den Carnaval, pesey mes 
e last lap band cu Coca- 

Japanse yen per JPY. 10.000 

145.78 

147.11 

148.59 

Cola ta sponsor ta pa duna 
hende cu no por paga pa 

EuroperXEU. 100 

229.80 

231.89 

234.22 

bai den un grupo tin un 


Provision di Devisa 1.3%. 

Sag un articulø 12 di AFkondigingsblad di Aruba 1991 nr.GT 32. 
Bancø Central di Aruba ta defini e (ipo dt cambio oficial pa 
e cambionan di plaia ejftrønhero, 

BANCO DI CARIBE 

Nos ta honra Bo confianza 


Last Lap Band 
di Coca-Cola ta 
Master Band 


aster Band a wordo 



oportunidad pa jump y 

goza di e musica dushi di Carnaval. Como banda, normalmente 
ta wordo selecta un banda cu ta relativamente nobo p’asina 
duna e banda un chens pa hana mas exposure. E aha aki Coca- 
Cola ta contento di por anuncia cu Master Band lo bai toca e 3 
paradanan di mucha y e dos paradanan grandi. 

Coca-Cola ta gradici Master Band pa su asistencia y ta desea 
henter pueblo di Aruba un dushi Carnaval 2007! 

SWN CUN'E I 

Diasabra anochi 

Hopi cara conoci den Parada di luz 

U n di e principal den e campana di Juan Pablo 

Montoya na Merca, e triunfo den e di 84 edicion di 
e 500 miles di Indianapolis, den 2000, no a figura entre 
su sono di mucha. E confesion cu e colombiano a realisa 
den un entrevista no por wordo tuma como un afrenta 
pa e carrera mas prestigioso di e auto mericano y un di e 
clasico mundial. Consulta riba e valor di su victoria na 
Indianapolis y na Monaco, e bogotano ta conta sin hopi 
rodeo, tal na su estilo: “Mi sono no tabata gana e 500 
miles, mi sono ta gana e Gran Pre di Monaco di For- 
mula Uno y mi tabata kier a core na Europa. Indy ta un 
gran competencia. Mester arma di pasenshi. Montoya a 
triunfa na Indianapolis despues di escision cu a deriba 
den dos categoria di monoposto na Merca, den Indy 
Racing League. E yegada na Montoya na Merca a tuma 
lugar na 1994, na momento cu a caba e scol secundario. 

E muher na cargo di su ensenansa tabata gusta e careda 
y a converti aliado di Juan Pablo, cu tabata competi na 
Barber Saab. E relacion tabata asina bon cu e piloto a 
sigui bishita despues di a bay Europa. Den cual e tempo, 
e dificultad di Juan Pablo pa papia ingles tabata solventa 
pa Pablo, tata di e piloto, cu tabata hunga un papel 
grandi den e traductor. 


ml 




_ 


Un sono mericano 

Ambicion y 
consagracion 
di Juan Pablo 
Montoya na 
ierca den 

Inascar 


_ 



Beijing 2008 y futbol: 
ken, ki tempo y undaP 


F altan do mas o menos 18 luna pa Wega- 
nan Olimpico di Beijing 2008, e torneo 
Olimpico di futbol a wordo defini. Comite 
Organisador pa e Torneo Olimpico di Futbol 
di e Fédération Internationale de Football 
Association (FIFA), presidi pa Issa Hayatou, 
Vice-Presidente di FIFA y Miembro di IOC, 
a studia y aproba e programa durante un re¬ 
union na sede principal di FIFA. 

Fecha y sitionan. E torneo Olimpico lo tuma 
lugar di 6 pa 21 di augustus 2008. E lo inicia na 
Tianjin, 150 kilometer sur este di Beijing, y ta 
conclui den e Capital Chines. E torneo mascu- 
lino lo inaugura na Shanghai dia 7 di augus¬ 
tus, cu e final na Beijing dos dia despues di e 
finalnan pa hende muhe. E 58 wega den e dos 
torneonan lo wordo comparti entre seis sede: E 
National Stadium na Beijing, caminda 100.000 
lo tin e posibilidad pa mira e final masculino; 

E Workers’ Stadium na Beijing, cu lo ta sede 
di e finalnan femenino; 

Qinhuangdao, un ciudad serca di laman mas 
o menos na este di Beijing; 

Shanghai, e ciudad mas grandi di e Repub- 
lica Popular di China; 

Shenyang, Capital di e provincia bisina di 
Beijing; 


Tianjin, un ciudad cu tambe ta un provincia 
riba su mes. Prome equiponan a clasifica. 

Pa e competencia di hende muher, Argentina 
ya caba a clasifica despues di a gana e campe- 
onato Suramericano, ganando e equipo di 
Brasil. Un aspecto nobo di e torneo Olimpico 
ta cu lo tin 12 equipo participando, compara cu 
10 na Atenas (2004) y 8 na Atlanta (8), loke ta 
demostra un aumento den e presencia di futbol 
femenino den e arena Olimpico. 

Pa e torneo masculino, e competencianan 
clasificatorio lo tuma lugar mescos cu pa We- 
ganan Olimpico anterior. Di un banda Brazil 
y Argentina a clasifica caba, pa medio di nan 
prome y segundo lugar durante e campeonato 
Suramericano U-20. E cantidad di equiponan 
den e torneo masculino ta sin cambio y a keda 
16. Un presencia di 100 aha futbol a bira un 
deporte Olimpico na e Weganan di Paris 1900. 
Na 2008, e deporte aki pues lo ta celebrando 
108 aha di Olimpismo, un logro importante pa 
un di e prome deportenan Olimpico di equipo. 
Di otro banda, futbol femenino a wordo 
introduci na 1996 na e Weganan di Atlanta, 
caminda e partido final a atrae casi 76.000 es- 
pectador. E exito a sigui crece continuamente 
desde e tempo ey. 


THE C IN 


bishrta nos website: www 

STOMP THE YARD 

Drama/Musical (PG-13) 
Daily: 4:50-7:15-9:40 

CHARLOTTELS WEB 

Comedy/Drama (G) 

Daily: 5:05 

FREEDOM WRITERS 

Drama (PG-13) 

Daily: 7:20-9:50 

NIGHTATTHE 

MUSEUM 

(SP-Subtitled) 
Fantasy/Comedy (PG) 
Daily: 4:50-7:00-9:20 

BLOOD DIAMOND 

Action/Thriller (R) 

Daily: 4:10-6:50-9:30 

THE LAST KING OF 
SCOTLAND 

Drama (R) 

Daily: 5:05 - 7:35 - 9:55 



thecinemas.aw 


EPIC MOVIE 

Comedy/Adventure (PG-13) 
Daily: 4:00-6:00-8:00- 10:00 

i— — — — — — — — — — — — | 

Cumpra 1 Ticket pa The 
Cinemas di AWG 13,00 y 
ricibi un MEDIUM POP¬ 
CORN gratis! 

E oferta aki tavalido unicamente 
riba DIALUNA y no ta valido cu 
ningun otro oferta. 


■ DRIVE IN 

PRIMEVAL 

Horror/Thriller (R) 

Dominic Purcell 
Orlando James 

Mon:& Tue: 8:00 pm 
AWG. 7,25 /person 

Wednesday: 8:00 PM 
AWG. 10,50/car 

CAR CRASH 


SOON: 




yyy 


ERD ■ LETTERS F 

MEDICAL/ HOME HEALTHCARE 

REN TAL/SALE uf & Home- HMHRbcarB 

B&P/ INTERFACE ARUBA N.V 


TRAINING AND CONSULTANCY 


We are pleased to announce our training Schedule for the months of January & 
February2007. We can also provide these trainings as, customized In-Company training. 


► Professional Telephone Skilis 

(Starting February 1) 

► Practical Management 

(Starting February 1) 


For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@setamet.aw Web Site: www.bpinterface.com 

UPGRADING PEOPLE IS OUR BUSINESS ! 

DAN Kl 
Rft YAMA 

E celular ahi 
dihD si 


mCHTNO v<x* VOLKSKTOIEHE VAN 

1 let Wit Gvlt KruU A r u ha 

Sir. Se 1ben Si^ bt, K- ArjbunEE ^mwyaudugi 

Un herida! 

Pa preveni problemanan sericyta importante pa trata un herida 
di biaha! 

>Spula e herida cu awa 
>Pone un gasa (seco y limpi) riba e herida 
>Semper yama docter ora e herida no kier cura den 1 dia of 
ora bo ta detecta e siguiente sintomanan: 

*cuero cora *dolor *cuero ta cayente 
*cuero ta hincha *herida ta lek pus 


Pa mas informacion ; 562-4444 

Asina e bala no ta bolbe lora 

Autoridadnan di futbol italiano 
a menasa un suspension largo 




E autoridadnan di futbol 
italiano a menasa cu 
mantene suspendi pa tempo 
indefini tur actividad den 
Calcio despues di e morto 
di un polis durante un 
enfrentamento cu un par di 
fans violento den un wega di 
Serie A. E agente a muri y 
mas di 70 persona a resul- 
tado lesiona diabierna, ora e 
publico a enfrenta durante 
un wega entre e teamnan si- 
ciliano Catania y Palermo. E 
hechonan violento a hiba cu 
e federacion a suspende tur 
e weganan di liga poni pa fin 
di siman cu a pasa, ademas 
di cancela un duelo amis¬ 
toso entre Italia, e campeon 
mundial y Rumania cu 
mester a tuma lugar diaran- 
son. E suspension di e wega 
por amplia. E presidente di 
e federacion, Luca Pancalli, 
a bisa cu e directivonan di 
e organismo aki lo reuni 
diaranson, na fin di identi- 
fica e medida drastico cu ta 
permiti realisa e weganan. 
“Di lo contrario, nos lo no 
reanuda”, el a adverti. Mar- 
cello Lippi, e tecnico di e 
seleccion a corona campeon 
den e pasado mundial, a 
afirma cu e clubnan mester 
asumi e responsabilidad. 

“E clubnan mester bisa su 
publico cu e placa cu ta uza 
pa cumpra hungadornan awo 
lo ta destina pa garantisa 
seguridad”, Lippi a indica. 

From February 1 st 2007 
Conexion 'R We 
shall move to a 
new location. 


Our new address is: Stadionweg 17 


Our phone- and fax number stays unchanged. 
Tel. 588-2053 Fax. 588-2148 

BO CONECCION CU MERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa eumpre 
or order e producto? 

Nos ta bo solucion 





Pa mas informacion yama 

583-2459 Of 583-0631 

DEPORTE 


Un dolor di cabes Real 

E team merengue a 
bolbe perde e biaha 
aki contra di Levante 

E publico di Santiago Bernabeu a expresa na malestar 
cu e estilo futbolistico di Fabio Capello den e minuut- 
nan final di un wega unda Real Madrid a nubla dilanti di 
José Francisco Molina. 

Perde na cas contra di Levante ta un resultado cu no 
mester parece nunca den e agenda di Real Madrid. No ta 
merece perde na Madrid. Tampoco gana. Pero e realidad 
cu e team cortico cu Capello ta dispone di dje no a yega 
den e momento ni pa derrota un team, cu a repleta di 
entusiasmo, a hiba tres punto di oro. 

Logrando tur loke nan kier. Hungadornan y cuerpo 
tecnico ta e unico cu por saca adilante e team. Den pleno 
enfado general, Bernabeu a dispidi di e team cu un dolor 
incluso desde aigun sector a pidi e renuncia di e presi- 
dente, Ramon Calderon. Tur e institucion a sali dana di e 
derrota contra di Levante. 

E prome tempo di Madrid tabata pa lubida. Abel Resino 
tabata train den Bernabeu cu un Levante cu a delanta 
su defensa y cu a saca di lo bon cu ta lesa e futbol José 
Francisco Molina. Na su 36 aha, caminda pa 37, Molina 
a interpreta e wega cu inteligencia. A hunga di portero 
y di liber. Abel, cria tacticamente den cercania di Arrigo 
Sacchi, sa e ventaha cu ta ofrece un keeper liher y balente 
como Molina. 

Atento semper na cruce, a sali na rebana tur locual bala 
cu a yega na pia di Raul, di Higuain of di Van Nistelrooy. 
Levante ta liher cu un gol. 

E suizo Martina Hingis, segundo cabes di e serie, a hiba dia- 
domingo su di cinco torneo di Tokyo di tennis femenino, 
na impone cu facilidad e serbia Ana Ivanovic den un ora y diez 
minuut y suma asina e record di victoria di e torneo. 

Hingis, ex number uno di tennis mundial y actual number 
seis, a logra su di 43 titulo di su carrera profesional den un 
wega unda semper tabata dilanti y cu a gana pa dos sets, 6-4 y 
6-2, pa logra su di cinco titulo na Tokyo, na 1997, 1999, 2000 y 
2002. Su domino tabata specialmente claro den e segundo set, 
cu a logra cu un ventaha di 4-0, y gana finalmente e titulo ora 
sake di su rival a sali pafo di veid. “Mi a hasi un gran torneo 

t’e na yega na 
final y e mesun 
a pasa cu Ana”, 
el a bisa. 

E suizo a 
hunga ocho 
final na Tokyo, 
un torneo cu 
a sigura sinti 
specialmente 
bon, y t’e cu 
awo ta compar- 
ti un record di 
cuatro victoria 
cu e mericano 
Lindsay Dav- 
enport, cual ya 
el a supera. 


A mantene tiel na su custumber 


Martina Hingis a hiba su di 
cinco titulo di WTA di Tokyo 

Ta lamenta hopi 

Fabio Capello a bisa di ta sinti berguensa 
como italiano pa e incidente 



F abio Capello, tecnico di Real 
Madrid, ta lamenta profunda- 
mente e incidente cu a pasa den e wega 
di Catania-Palermo, cu a caba cu un 
fayecimento di un polis, y desde Ma¬ 
drid ta admiti sinti berguensa pa wak 
e imagen. 

Capello kier a papia den e rueda 
di prensa cual a responde e critica di 
Ronaldo, di e vandalismo den e futbol 
italiano, cu den un wega di Prome 
Division ta caba cu un centenar di per¬ 
sona herida y un polis italiano fayeci 
na wordo alcansa pa un carta cu bomb. 

“Mi a wak e imagen nan. E ta un 
lastima, un berguensa”, el a bisa. “Mi 
no ta pensa cu por wak nada peor den 
un veid di futbol. Como italiano mi ta 
avergonza”, el a anadi. 

“Den e futbol ta pasando algo na Ita- 
lia. E ta un deporte y e publico mester 
comporta, tin cu tuma medida”. 

NACIONAL 



F abio Capello, tecnico di Real Ma¬ 
drid, ta bolbe laga afo di convocato- 
rio e ingles David Beckham, apesar 
na elogia su trabou di training, ar- 
gumentado prome un golpi den e ultimo sesion 
y posteriormente un linea na sigui pa e cuerpo 
tecnico, di cual e momento a bisa cu apesar lo 
pensa lo no kier modifica esey. 

E palabra di Capello riba Beckham di e dos 
ultimo siman, ora a admiti cu a precipita na 
bisa cu lo no bolbe hunga den Real Madrid 
despues di anuncia su salida pa Los Angeles 
Galaxy e proximo 30 di juni, no ta compana cu 
su confiansa den e centrocampista ingles. 

Den e ocasion ey a lista di lesionado y e re- 
cuperacion di Beckham di su molestia fisico, a 
pensa cu Capello a bolbe na cita despues di wak 
train e maximo durante e siman. E tecnico a ad¬ 
miti cu a duda t’e na ultimo ora, pero a realisa 
ta cu a cita Nieto, cu ta na Alicante pa hunga cu 
Castilla y regresa na Madrid pa concentra cu e 
prome team. 

E situacion a purba splica Capello, cu a 
cuminsa cu un argumento y caba admitiendo 
su pensamento. “Duda di convoca pero mi ta 
hala atras paso mi no ta mustra correcto sali di 
e linea cu a mantene. Diasabra a train t’e cu a 
ricibi un golpi fuerte”. 

Sin embargo, Beckham a reconoce na e pe- 
riodistanan na bandona e ciudad deportivo cu 
tabata den perfecto condicion fisico y Capello, 
puntra posteriormente, no tabata sa di bisa cu 
claridad cu ta consisti di e ingles. 

A bolbe na ta goleador 


S amuel 
Eto’o a 
bolbe hunga 
cu Barcelona 
despues di 129 


dia inactivo 



S amuel Eto’o, delantero camerun di Barcelona, a logra regresa dia- 
domingo den liga spano pa participa den e wega cu su team a hunga 
contra di Osasuna cu a caba 0-0,129 dia despues di sufri un lesion na su 
rudia drechi e pasado 27 di september contra di Werder Bremen. 

Aunke su reaparicion tabata previsto pa e proximo diadomingo, 11 di 
february, contra di Racing den Camp Nou, e recuperacion liher di Eto’o a 
permiti esaki bolbe hunga contra di Osasuna, den e minuut 85 di wega a 
sustitui Deco. 

E number 9 di Barca, cu a calenta durante 20 minuut prome di drenta 
na e terreno di wega, no tabata capas di kibra e empate di 0-0 riba e mar- 
cador, cu a supone un di cinco wega consecutivo di Barcelona sin gana 
pafo. 

Den ausencia di Eto’o, Barcelona a hunga 16 wega di Liga cual a suma 
31 punto di e 45 posibilidad cu nuebe victoria, cinco empate y dos der- 
rota contra di Real Madrid y Espanyol. Den UEFA Champions League, e 




team di Barca a clasifca pa e octavo di final apesar na e baha di e cam¬ 
erun, aunke a perde e Mundial di club contra di e Internacional di Porto 
Alegre. 

T’e na momento di lesiona, Eto’o a disputa cuatro wega di Liga di cual 
a logra cuatro gol, dos di UEFA Champions League, ademas di e Super- 
copa di Spana y di Europa. 

COMENTERIO 


Mi ta rico, mi ta rico Maria di Marionette 


T empo cu mi tabata chiquito mi tabata gusta 
hunga e wega di “Maria Marionette”, pero 
na principio e ponencianan den e cantica tabata 
intriga mi. Pa mi, tabata tin algo cu no tabata 
klop: un hende rico ta pidi un hende pober 
un regalo?? Mi tabata sinti mi confundi y mi 
tabata curioso pa sa ta con e cos ey tabata hinca 
den otro. 

Manera semper mi a acudi na mi mama, 
kende pa mi tabata un fuente di sabiduria. Mi 
a haya como contesta: “Mi yiu, en berdad mi 
tin un contesta pa bo, pero bo ta mucho chiq¬ 
uito pa por compronde, ma sigun cu bo ta bay 
creciendo bida mes lo sina bo. Enberdad ta 
asina cu e Maria rico tin hopi placa pero loke e 
tabata falta tabata un yiu y ta hustamente esey 
e Maria “pober” tabata tin na abundancia. E 
tempo aya un hende pober tabata tin hopi yiu y 
tabata considera esey como su riqueza. “yiu ta 
riqueza di hende pober” tabata un dicho masha 
popular. Mas yiu den cas tabata nifica mas man 
pa traha, sea den cunucu of riba lama. Asina 
e famia por a biba riba un nivel aceptabel, 
aunque hopi limita. 

Papia di pobreza no ta un topico cu esnan 
cu ta den bon ta gusta y hasta ta asina cu e ta 
causa cierto iritacion y ta demostra asina nan 
ignorancia rond di un preocupacion grandi, cu 
mundo henter tin como prioridad pa combati. 
Sinembargo aparentemente tin mandatario cu 
tin cierto diflcultad pa reconoce e pobreza aki. 


Enberdad ta asina cu tin varios calidad y nivel 
di pobreza. Bo tin pobreza di espiritu, pobreza 
di mente (mente chikito) pobreza di grandeza 
(falta e capacidad pa reconoce merito di otro) 
enfin tur situacion caminda, cu bo no tin e sin- 
timiento of bo falta e educacion of e formacion, 
e oportunidad di por adquiri’e, cu e conse- 
cuencia cu nos por papia di pobreza. Ma nos sa 
masha bon cu ora cu p.e. Nacionnan Uni ta urgi 
paisnan pa combati pobreza cu ta trata aki di 
falta di e medio y recursonan pa un persona, o 
un famia por biba decentemente y pa e por tin 
via leynan social acceso na tur e facilidadnan 
riba cualnan e tin derecho, pa asina e por desar- 
oya su mes como ser humano y logra di ta feliz. 
No mester ta asina cu un gobierno di un pais ta 
tolera y hasta ta fomenta un situacion caminda 
bo ta haya cu e “gap” entre esnan “kansrijk” y 
“kansarm” ta sigui crece. Di ora cu un gobierno 
ta ricibi e senal cu den e comunidad tin un 
grupo di hende, cu ta na rand di lo minimo pa 
por biba na un manera digno y decente, esey 
mester ta un senal di alarma. E mester por evita 
cu un situacion asina lo por sobrepasa e limite, 
pasobra aki ta trata di dignidad di sernan 
humano. Den un pais civilisa esey no mester 
por ta posibel y no ta permisibel, pesey nos tin 
leynan. E garantia pa un nivel di bida acept¬ 
abel mester por t’ey y no mester depende di, 
bini cu definicion, haci estudio, traha rapport, 
instala comision etc. Cualkier gobierno mester 


por sintie orguyoso di por tin combatimento 
di pobreza como prioridad den su programa y 
su punto di salida ta “stima bo prohimo”. E ta 
pone e recursonan disponibel pa logra esey. Bon 
gobernacion! No ta cuestion di “duna un pisca” 
pero di sina pisca y esey cu e hermentnan nec- 
esario disponibel. Sigui permiti pobreza y mar- 
ginalidad ta un inhusticia y den un situacion 
asina bo no por papia di un bon gobernacion. 
Pobreza y marginalidad ta sofocå talentonan 
valioso cualnan lo mester a yega na desaroyo. 
Duna e talentonan aki un oportunidad ta nifica 
aporta na progreso y bienestar di e pais y di 
cada individuo. Pretende cu bo no por bin cu 
un pograma pa combati pobreza pa motibo cu 
bo no tin un definicion exacto di kico ta pobre¬ 
za, ta mustra bon cla cu mandatarionan ta perde 
completamente e contacto cu e pueblo. Of nan 
ta spera pa mescos cu den e storia di e rey, cu 
tabata sunu y tabata sa’ esey, keda bochorna na 
momento cu un criatura inocente a grita “ E rey 
ta sunu “. E no kier a pasa pa bobo! 

Mi ta rico, mi ta rico Maria di Marionette, mi 
ta pober mi ta pober Maria. 

Ay dunami un di bo yiunan.?? 

Pobreza no ta un herencia, e ta simplemente 
falta di oportunidad! 

Digna M. Lacle Herera, Ex Miembro di 
Staten di AVP 


Carnaval na Aruba 

Un evento pa caba cu tur balor y normanan? 


C ada ana nos Carnaval ta bai atras den cali¬ 
dad, seguridad y moralidad. Hobennan ta 
perde respet pa otro y pa nan mes. Agresividad 
tur caminda. Gobierno mester cuminsa pensa 
serio pa reduci e cantidad di actividad durante 
e periodo di Carnaval. 

Aruba t’e unico pais na mundo cu tanto ac¬ 
tividad asina: Bo por bisa dos luna largo Aruba 
ta den un locura (pa no bisa un desgracia) total. 

Entre otro SAC, comercio y group-leadernan 
Carnavalesco t’esnan cu mas ta probecha di 
e evento aki. Pa nan ta conta mas evento mas 
placa, pero p’e pueblo mes, mas evento ta nifica 
mas debe. 


Solamente eventonan cu no ta genera mucho 
placa, SAC ta elemina. Carnaval no tin nada 
mas di haci cu nos cultura. 

E bagamunderianan cu nos por mira durante 
e periodo aki riba caya, nos no mester considera 
como parti di nos cultura. Nos Carnaval a de¬ 
grada na fiestanan Bacchanal manera den epoca 
Romano. Si nos sigui den e rumbo aki nos 
Carnaval lo bira peor cu e Carnaval di Brasil 
(matamento, rapemento, “aids” na granel). 

No mucho tempo atras Carnaval ta wordo 
celebra den clubnan deportivo o otro clubnan. 

E placa cu miembro- o invitadonan ta gasta 
durante e celebracion aki ta wordo usa pa trece 


mas actividad deportivo den dicho clubnan o 
pa mantencion di e club. 

Pero den caso di e group-leadernan e placa 
ta bai “in eigen zak” y nos ta papia e ora di 20 
pa 30 mil florin por lo menos, descontando e 
gastonan. Kico ABO ta worry cu criaturanan ta 
sali na estado, hobennan ta punala otro, hoben¬ 
nan cu ta bai den coma pa motibo di exceso di 
alcohol y droga etc.etc., basta ABO yena bo saco 
tog? 

Carnaval a para bira mescos cu un negoshi 
di droga (pero un legal): Enriquece bo mes, des¬ 
gracia otro!!!! Ki dia nos wowo ta habri.? 

Un ciudadano cu un tempo a gusta Carnaval 

Opinion 

Joyriding (Paseo den auto sin permiso) of Car-jacking 
(Asalto di Auto) Car-Theft (Ladronicia di Auto)? 


U ltimo tempo mas y mas nos ta mira un feno- 
meno nobo caminda auto nan ta wordo asalta, 
horta, y desmantela. Antes nos por a papia di joy¬ 
riding, paseo den auto sin permiso, pasobra ora un 
persona sea hoben of adulto ta sali bai riba un trip, 
caminda mayornan ta hiba y no ta buscanan anto bo 
por haybo den e situacion cu bo ta sali di un fiesta 
bo ta mira cu bo auto a desaparece. 

Esaki hopi biaha na un dancing of un of otro ac- 
tividad caminda cu e hendenan ta mira cierto hende 
nan ta gozando di nan fiesta y nan mester bai cas, 
nan ta sali habri un auto y bai cune y lague atras casi 
pega di nan cas pa manan sinta hari den silencio 
sin famia of mayornan por compronde e pret cu e 
hendenan aki tin paden. 

Despues di luna ta wordo bisa, no mi mester a 
bini cas y haya un auto mal para y bai cune lague 
atras band’i caminda pega cu cas. Casi semper nan 
ta lague riba caminda publico y hendenan ta mira 
e auto yama autoridad of nan mes cu a fia e auto, 
ta yama bisa polis unda nan a mira un auto para, 
lugar ta nan mes a bai cune. Esaki nos tabata yama 
Joy-Riding, y e famianan of chofernan ta keda cu un 
gasto minimo pa drecha e slot of pida bentana y e 
auto, y mesora e ta bek riba caminda. 

Esaki antes ta wordo considera como Joy-Riding 
(Paseo den auto sin permiso). Despues di esaki a 
resulta cu a bin un kick cu hopi hende a manera bira 
colecionista di auto bieuw y ta pone nan core, hopi 
biaha esaki ta un kick di hubentud pa drecha un 
auto bieuw di famia pone tur sorto di atributonan 
riba pa haci’e mustra great. E.o. nos por bisa cu ta 
autonan di ananan ’80, caminda cu Toyota Starlet 
a bira victima di e esaki, y tambe Nissan B12 eet. E 
ora nos por papia cu e autonan aki ta wordo asalta 


pasobra hopi biaha e piezanan di e autonan aki bo 
no ta haya nan mas. Dus bo ta busca inocenta, of 
conscientamente pieza di e autonan bieuw nan aki, y 
despues di un par di dia bo tin e pieza pa bo auto. 

Esaki nos por a yama categoricamente e autonan 
ta wordo asalta pa pieza Car-jacking y nos no por 
haci pica pa kendenan of pa kico e actonan aki ta 
tuma lugar. Pero awe nos no por papia mas tam- 
poco di asalto di auto, pero el a bira un negoshi 
luerativo di LADRONICIA DI AUTO. Otro nos 
no por yame, y esaki ta debi kisas na hopi pelicula 
cu nos ta wak na televicion of DVD con ta manera 
di horta auto pa wordo desarma pa bende pa pieza, 
of pa modifica auto, aki caba nos mester papia di 
crimen organisa cual ta bira un hecho dia pa dia aki 
na Aruba. Autoridadnan mester purba desmantela 
e gangnan aki di ladronicia di auto y tambe nos 
Duaneronan nan waf mester vigila tenasmente e 
trasportacion di body of pieza di auto cu barconan 
chiquito pa paisnan den Latino America. 

Laga nos ta cla aki riba, ningun pais Latino 
Americano NO mester di pieza of body di auto, 
pasobra ta mes ta fabricanan. Laat staan pa bestel 
pieza of body di auto na Aruba. Esaki mester ta cla 
cu aki na Aruba no tin fabrica di pieza ni body di 
auto, tampoco nos tin fabrica di stove Frigidaire of 
computer te pa manda carga pa exterior di e articu- 
lonan aki. Duane hunto cu Polis mester bin cu un 
maneho caminda cu simplemente nos no ta fabrica 
e productonan aki nan Aruba, dus tur loke ta bai ta 
cos HORTA. 

Cu pieza di auto mescos, tambe nos mes hende¬ 
nan Arubiano, mester ta consciente cu ora bo kier 
eumpra un pieza pa auto no laga e hende bisabo si 
mi ta bai check pabo anto berdad despues di 2 dia 


bo ta haye tambe, ya caba bo mester por sospecha cu 
ta cos horta. No tumami na malo pero ta imposible 
cu por tin tanto ladronicia di auto asina aki, cu no ta 
importa e gangnan aki di crimen organisa cu ta auto 
nobo cu uno ta keda paga e auto aki pa 5 aha basta 
cu bosonan ta bida na grandi hortando cos di hende 
sin eserupulo haya placa facil sin traha. 

Mescos manera ta rentenier nan ta. Ban mira 
autoridad ban caba cu e bagamunderia aki, usa e lei 
di ladronicia y enhuicia e malechornan aki, pasobra 
nan ta bira un LADRON, Joy-Riding, Car-jacking 
ta pasado pero awor nan ta Car-Theft (Ladron di 
Auto). 

E situacion aki no por sigui riba e paisnan aki 
pasobra awor ta hopi auto di Huur of V-Car ta 
bira victima, y hopi biaha nan ta sigura tambe pa 
ladronicia pero esaki no t’e hecho. Un ta nada ban 
cune sigura ta paga tog, NO... Hecho ta cu turista ta 
wordo terrorisa cu ladronicia di su V-Car cual ta mal 
propaganda pa Aruba tambe. Si mester cambia lei, 
ban cambia lei pa duna e hendenan aki un straf pisa 
pa otronan coi nan curpa tambe. 

Man na obra shonnan. Art. 323 cq 324 Codigo 
Penal di Aruba, Titulo XXII cu ta bisa: art 323, 

Hij die enig goed dat geheel of ten dele aan een 
ander toebehoord, wegneemt, met het oogmerk om 
het zich wederrechtelijk toe te eigenen, wordt, als 
schuldig aan diefstal, gestraft met gevangenis van 
ten Hoogste vier jaren. Entre otro. Art.324 inciso 
C. diefstal bij nacht in een woning of op nabij een 
woning bijbehorende erf, door iemand die zich 
aldaar buiten weten of tegen de wil van de rechtheb- 
bende bevindt, usando inciso D y E eet eet, esaki ta 
e kenmerk kico nos ta spera??? 


Observacion 

Let’s Talk,.???? 

Let’s Fight,.!!!!! 


E fenomeno di “gang” contra 
“gang” tin Aruba completa- 
mente den su gara. Hopi ta prefera 
keda cas of bai “pick-nick” enbez 
di presencia un actividad di Car- 
naval, evitando asina pa haya nan 
mes envolvi den cualkier pelea di 
gang. 

Ta di aprecia cu Comisario Trudy 
Hassel ta haci intentonan serio pa 
soluciona e problema aki. Despues 


di dos “Let’s Talk” sinembargo e 
situacion a keda “status quo”. Mes¬ 
ter compronde cu e problema aki 
no ta algo incidental, pero e prob¬ 
lema aki ta uno cu ta bai hopi mas 
profundo. P’es motibo aki tambe 
profesionalnan (terapeutico, antro¬ 
pologo cultural, trahador social etc. 
etc.) mester duna nan aporte pa 
bin cu solucionnan satisfactorio a 
largo plazo. 


Lamentablemente un 
solucion a corto plazo ta hopi 
dificil. Segun mi e problema 
mas grandi ta cu e miembro- 
nan di gang no por “cope” 
cu e cambio di un ser hoben 
pa un ser adulto. (“no boy 
anymore, but still no man”). 

Tin hopi mas factor cu ta 
conduci e hoben na un compor- 
tacion indeseabel. Hopi di nos 
hobennan ta sufri di un conflicto 
intrinseco. Si e situacion aki dura 
hopi, esaki por causa hopi depre- 
sividad, psicosis, criminalidad y 
hasta suicido. 

E hoben continuamente tin cu 
puntra su mes kico e tin cu haci 
ora su tata o mama ta zundre pa 
floho. E tin cu rabia, e tin cu hari. 


e tin tin cu rebeldea y euminsa 
dal mama y tata of e tin cu sali for 
di cas? Un bon contacto social y 
comunicacion entre personanan 
ta solamente posibel, ora esnan 
envolvi conoce nan limite fisico, 
sexual, social y emocional. 

Pa haci e paso na un ser adulto 
mas exitoso posibel, e hoben 
mester busca un balance entre su 
personalidad, su famia y amigonan 
cu ta comete “peer pressure” riba 
su persona. 

Tambe e mester busca un balance 
entre su ora liber, scol y trabao. Por 
ultimo e mester busca un balance 
entre asuntonan di tur dia y asun- 
tonan religioso. 

(nomber y direccion conoci na 
redaccion) 

POLICIAL 




■| Memeniflmori Fuiieral Home N.V. 

.1 


Yohnda - Leo - Eugene 
TeL 8 - Fax: 5631711 


Invitacion 

“ Senor nos ta pidi Bo sosiego eterno 
pa nos defuntonan stima. ” 


Pa medio di e comunicado aki, nos ta invita tur 
famia, amigo y conocirnan pa asisti na un santo sacri- 
ficio di misa pa recorda: 

nos tata: 



Casimiro v/d Biezen 


y nos mama: 



Rosa v/d Biezen-Donata. 

Awe dialuna 5 di februari 2007 pa 7’or di anochi na 
Misa Santa Filomena na Paradera. Boso presencia lo 
ta altamente aprecia. 

Na nomber di nan yiunan 


Auto a 
primi 
pia di 
ciudadano 



A yera den 
oranan di 
merdia pa at- 
ardi Polis ta wordo 
manda cu urgencia 
na un supermer- 
cado na Tanki Flip 
pa un incidente 
di trafico. Na 
yegada a constata 
cu e lesion sufro ta 
menor. 

Parce cu un 
menor di edad lo a 
mishi cu algo di e 
auto cu e cuminsa 
move net ora un 
ciudadano ta pasa 
su dilanti y esaki 
a sufri dano na su 
pia. 



MemEitttunori Fim er al Home N.V. 

Yotmdi - Leo - Eujtne 
TtL 5833358 - Faa:5S3T7li 


“ Sehor ta mi wardador, mi n’ tin falta di nada. ” 

Ps. 23:1 


A fayece inesperadamente: 

Senora Julia 
Eckmeyer-F arro 

mihor conoci como: “Mama 
Jeta” of “Jé” 

Na nomber di su: 


esposo: 

Norman “Man” Eckmeyer 

yiunan: 

Sandra Eckmeyer 

Roland Eckmeyer 

Michael Eckmeyer 

nietonan: 

David Leung 

Julianda Leung y JairoRas 
Solange y Kenneth Henriquez- 
Leung 

Nigel Ridderstaat 

Jennisa Eckmeyer 

Carlos Eckmeyer 

Nathan Eckmeyer 

Gregory Eckmeyer 

bisanietonan: 

Christopher Leung 

Anthon Yarzagaray 

Keedan y Kylan Ras 

Cady Henriquez 

Kevin Henriquez 

rumannan: 

Sra.Vda. Aura v/d Biezen-Farro 
Estrelita Farro y Rafael Tromp 
Editha Farro 

Maria Farro 

Mena y Tony Petrochi-Farro 
Medarda Farro y Ronny Gomez 
Cola y Carlos Pareja-Farro 

Tina y Tico Quandus-Farro 

yiunan sin dolor: 

Edwald Ignacio 

Viola de Cruz 

Roberto de Cuba 

Glenda Gonzalez 

Deta Paesch 

Angel Geerman 

amiganan di cas: 

Ligia Maria 

Arcadia Dijkhoff 

Ninita Paesch 

Rita Eckmeyer 


swa y cunanan, 
sobrino y sobrinanan, 
primo y primanan, 
comer y compeman, ihanan, 

famia: Eckmeyer, Farro, Leung, Henriquez, Yarzagaray, Ras, 
Ridderstaat, v/d Biezen, Tromp, Petrochi, Gomez, Pareja, Quandus, 
Paesch, Bermudes, Flanegin, Wever, Luidens, Bergrok, Boekhoudt, 
Figaroa, Krozendijk, de Cuba, Williams, Croes, Britten, Everon, Jones, 
Jeandor, Lopez, Lejuez, Odor, Ruiz, Pontilius, Giel, Franken, Frans, 
van Hoofd, Gonzalez, Ignacio, de la Cruz, Geerman, Maduro, Webb y 
demas famia ta invita tur amigo, bisina y conoci pa asisti na e acto di 
entiero cual ta tuma lugar diaranzon 7 di februari 2007 pa 3:30 di atardi 
saliendo for di cas Boegoeroei 85-B pa Misa Santa Anna pa santana 
catolico na Noord. E resto mortal lo ta reposa for di 11’or di mainta na 
cas Boegoeroei 85-B. 



Adres pa condolencia: Boegoeroei 85-B 


Nos kier a pidi nos disculpa si nos por a lubida un of otro famia den nos 

tristeza. 

Pareha Dominicano, 
nacionalisa Hulandes 
cu droga haya na nan 
parti intimo 



D iabierne anochi ultimo, autoridadnan policial a ser pidi 
pa presenta na Aeropuerto, ya cu miembronan di Aduana 
a bin descubri un pareha Dominicano, pero nacionalisa Hu¬ 
landes, y kendenan tabata cla pa subi avion pa bai Hulanda, cu 
droga. Ta a base di nan forma di comportacion, miembronan di 
Cuerpo di Aduana a dicidi di invita e pareha aki pa nan oficina, 
unda nan a ser interroga y puntra si nan tin droga cu nan, loke 
nan a desmenti. Pero e cachonan a confirma cu nan tin droga y 
ora cu e laga e cachonan listra nan, a resulta cu e hendenan aki 
tin e droga hinca den nan parti intimo. Unabes descubri, nan a 
cuminsa yora, pasobra nan no a spera di wordo descubri, ya cu 
e droga ta bon scondi den nan parti intimo. Inmediatamente, 
a base di lei di droga, nan a keda deteni y pasa pa seccion di 
Crimen Organisa di Polis, pa sigui cu e investigacion. E pareha 
Dominicano aki, manera menciona, ta posee pasaporte Hulan¬ 
des y nan ta biba na San Nicolas. 


No tabatin ambulans 
disponibel pa hiba 
baby di 1 aha hospital 

D iasabra 1:30 di marduga, Central ta manda patruya cu 
urgencia na un cas na Noord pa un baby cu a bira malo. 
Na yegada miembronan di famia mes a hiba e baby poli caba. 

E mama di e baby a yama polis ya cu no tabatin ambulans dis¬ 
ponibel pa hiba e mucha. Dios gracia cu e wela tabata na e cas 
ya cu e mama a bai ful den panico. E wela a bai wak e mucha y a 
haye biha biha caba. Aki e no a pensa dos biaha y a hinca dede 
den boca di e mucha y a hala su lenga. Asina e mucha a bin hala 
rosea bek. Cu auto di famia mes e baby di 1 aha a wordo hiba pa 
poli. 


Multa di $550 pa piloto di avion 
haya cu mas cu 10 mil dollar 



D ia 1 di februari pasa den oranan di 
anochi pa banda di 19:40 or di anochi 
personal di Douane Seccion di Aeropuerto 
ta hala atencion di su coleganan pa actua- 
sion di un avion cu a caba di yega na banda 
pazuid di aeropuerto Reina Beatrix unda 
cu e terminal nobo un dia promer a worde 
habri pa ricibi avionetanan chikito(FBO). A 
mira con e piloto di un avioneta tabata pasa 
maleta sin permiso di autoridadnan for di 
un avioneta pa otro. Mesora a actua contra 
e manera di proceder aki. A bin constata 
cu e piloto cu a yega for di Cancun Mexico 
no a bin pa keda Aruba sino pa bin busca 
un avion cu tabata desde 26 di januari na 
Aruba pa hiba Margarita Venezuela. Na 
momento cu personal di Douane di Seccion 
di Aeropuerto a aserk’e pa puntra kiko ta 
pasando, e piloto a bisa Douane cu e agente 
di groundhandler a dune permiso pa pone 
e maletanan den e otro avion sin consulta 
cu e autoridadnan presente esta Douane y 
imigracion. Asina a meld e incidente aki na 
e wachtmeester di Douane Seccion di Aero¬ 
puerto y e na su turno a bin hasi control 
riba locual tabata pasando na e parti pazuid 
di aeropuerto den edificio nobo cu tabatin 


apenas 1 dia den funcion. E piloto di e avion 
conserni cu a caba di yega a worde puntra si 
e tin algo pa declara na Douane su contesta 
tabata cu no. Na momento cu personal di 
Douane Seccion di Aeropuerto a bay over na 
listra e maletanan di e piloto a bin constata 
cu tabatin basta dollar den e maleta sin cu 
e piloto a declara esaki na Douane of un 
otro autoridad competente. Ta prohibi di 
tin mas cu 10 mil dollar of placa Arubano 
den poder sin declara esaki na autoridanan 
ora di biaha. Fiscal na warda a worde poni 
na altura di esaki y Fiscalr a duna orden pa 
listra tur dos avion y si no haya nada pa laga 
e pilotonan bay. Despues di e listramento 
y control di parti di personal di Douane 
Seccion di Aeropuerto conhuntamente cu 
personal di Douane Rechercher Informatie 
riba e dos avionan fiscal a duna e piloto 
di e avion cu no a declara e placa cu e tin 
di paga su gastonan na aeropuerto y fuel e 
avion un multa di $550 cu el a paga promer 
cu por a bai su destino cu tabata Margarita. 
Advertencia pa tur piloto pa tene bon cuenta 
cu locual cu nan trece cu nan mester worde 
declara na Douane promer cu sigui pa nan 
destino. 


Coiioci di polis la Ira Poter riba patruya 

D iasabra 4:30 di marduga, patruya di Playa pasando banda di Royal Plaza ta worde tira cu 
un boter di cerbes. Nan ta para e auto y ta baha. Aigun testigo ta mustra polis e persona cu 
a tira e boter. E homber tin un t-shirt blou y un carson cortico bisti. Ta resulta cu ta e homber 
O.A.K. di 28 aha, naci na Aruba kende ta conoci di polis. Polis a core su tras y patras di Little 
Zwitzerland nan a gare. Polis a bringa y lucha cu ne y mester a påse poco klop pa el a stop di 
resisti. Durante cu nan tabata bezig cu ne el a bin admiti cu el a tira e boter riba auto di polis. 
Polisnan a detene hibe warda caminda el a keda sera. 















